Priekšlikums Padomes regula ar ko pielāgo Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) saistībā ar Bulgārijas un Rumānijas pievienošanos Eiropas Savienībai /* COM/2006/0149 galīgā redakcija */





[pic] | EIROPAS KOPIENU KOMISIJA | Briselē, 5.4.2006 COM(2006) 149 galīgā redakcija Priekšlikums PADOMES REGULA ar ko pielāgo Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) saistībā ar Bulgārijas un Rumānijas pievienošanos Eiropas Savienībai (iesniegusi Komisija) PASKAIDROJUMA RAKSTS Padome 2005. gada 20. septembrī pieņēma Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA), ar ko izdarīja izmaiņas acquis, uz kuriem balstījās Bulgārijas un Rumānijas pievienošanās sarunas. šajā regulā nav ņemti vērā pievienošanās sarunu rezultāti vai pati paplašināšanās vispār. Tādējādi ir nepieciešams pielāgot gan Pievienošanās aktu, gan jaunās Lauku attīstības regulas tekstu pirms pievienošanās, lai nodrošinātu abu minēto dokumentu saderību. Konkrēti ir nepieciešams - pielāgot Pievienošanās akta pielikumus, kas saistīti ar lauku attīstību, lai sarunu rezultāti būtu atbilstīgi jaunajiem acquis (gadījumos, kur atsauces Pievienošanās aktā ir novecojušas vai kur sarunu rezultāti nav tieši saderīgi ar jauno Lauku attīstības regulu); - pielāgot Pievienošanās akta 29. un 34. pantu, ciktāl tie attiecas uz pārejas posma un īstenošanas noteikumiem lauku attīstībai; - pielāgot jauno Lauku attīstības regulu, lai to varētu piemērot Bulgārijai un Rumānijai un lai tajā būtu attiecīgi iekļauti pievienošanās sarunu rezultāti. Sagatavojot šos pielāgojumus, vadošais princips bija saglabāt pievienošanās sarunu rezultātu pamatbūtību un principus un pielāgojumus veikt tikai tiktāl, cik ir obligāti nepieciešams. šiem priekšlikumiem nav finansiālas ietekmes uz Kopienas budžetu. Turpmāk ir aprakstīti priekšlikumi, kas izteikti tiesību aktos (attiecīgi divos Padomes lēmumos un Padomes regulā). LEADER – minimālais finanšu robežslieksnis 4. asij Regulā (EK) Nr. 1698/2005 ir noteikts, ka katrā lauku attīstības programmā jābūt obligātai LEADER asij vietēji izstrādātu un īstenotu lauku attīstības stratēģiju atbalstam un ka no ELFLA ieguldījuma programmā ir jāatvēl obligāta procentuāla daļa šai asij. ņemot vērā, ka Bulgārijai un Rumānijai trūkst pieredzes LEADER pieejas īstenošanā, un lai izveidotu pietiekamu vietējo spēju piemērot LEADER, ES-10 piemērojamais vidējais finansiālais ieguldījums 2,5 % apmērā LEADER asij laikposmā no 2010. līdz 2013. gadam jāpiemēro tikai Bulgārijai un Rumānijai. Tiesību akta tekstā ir precizēts, kā jāaprēķina šī procentuālā daļa. LEADER+ veida pasākumi Ar Bulgāriju un Rumāniju saskaņotie pasākumi saistībā ar atbalstu vajadzīgo prasmju apgūšanai, lai sagatavotu lauku kopienas vietējo attīstības stratēģiju izstrādei un īstenošanai, atšķiras no Regulas (EK) Nr. 1698/2005 noteikumiem. šajā jomā ir jāsaglabā ar Bulgāriju un Rumāniju veikto sarunu rezultāti. Konsultāciju pakalpojumi Regulas (EK) Nr. 1698/2005 noteikumi par atbalstu konsultāciju pakalpojumu izmantošanai atšķiras no Pievienošanās līgumā paredzētajiem noteikumiem laikposmam no 2007. līdz 2009. gadam gan pēc to darbības jomas, gan pēc saņēmējiem sniegtā finansiālā atbalsta apjoma. Lai izvairītos no dubultā finansējuma iespējamības programmas pirmo trīs gadu laikā, jādod iespēja Bulgārijai un Rumānijai izvēlēties īstenot vai nu Pievienošanās akta VIII pielikumā paredzēto pasākumu, vai Regulā (EK) Nr. 1698/2005 paredzēto pasākumu. Turklāt, lai stātos spēkā kopīgais Padomes un Komisijas paziņojums par Bulgāriju un Rumāniju, kas minēts protokolā no Padomes 19. un 20. septembra sanāksmes, kurā tika panākta politiska vienošanās par Regulu (EK) Nr. 1698/2005, tiek ierosināts pagarināt Pievienošanās līgumā paredzēto pasākumu par konsultāciju pakalpojumiem līdz 2013. gadam lauksaimniekiem, kas saņem atbalstu par daļēji naturālajām saimniecībām. Agrovides un dzīvnieku labturības pasākumi Viens no pievienošanās sarunu rezultātiem bija noteikums, ka Bulgārija un Rumānija līdzfinansē agrovides un dzīvnieku labturības pasākumus 85% apmērā. Lai nodrošinātu atbilstību Regulas (EK) Nr. 1698/2005 jaunajai finanšu struktūrai, saskaņā ar kuru līdzfinansējuma procentuālās daļas vairs netiek noteiktas pasākuma līmenī, bet ass līmenī, tiek ierosināts piemērot Bulgārijai un Rumānijai maksimālo līdzfinansējuma likmi 82% apmērā 2. asij (nevis Regulā (EK) Nr. 1698/2005 paredzēto maksimālo likmi 80% apmērā) visā programmā un plānošanas periodā. šis apmērs – 82% – pamatojas uz agrovides un dzīvnieku labturības pasākumu sagaidāmo īpatsvaru šo valstu kopējos izdevumos atbilstīgi 2. asij un tādējādi nodrošina finansējumu, kas ir līdzvērtīgs Pievienošanās līgumā paredzētajam. Valstu tiešo maksājumu papildinājumi Ar Padomes Regulu (EK) Nr. 1290/2005 par kopējās lauksaimniecības politikas finansēšanu tika izveidots vienots Fonds Kopienas atbalstam lauku attīstībai, aizstājot divus iepriekšējos finansējuma avotus (ELVGF Virzības nodaļu un Garantiju nodaļu). Rezultātā ir jāprecizē pamats Pievienošanās akta VIII pielikumā paredzētā 20% maksimālā apmēra aprēķināšanai attiecībā uz tiešo maksājumu papildinājumiem no 2. pīlāra līdzekļu summām, ko var pārskaitīt, lai tās izmantotu par papildinājumiem tiešajiem maksājumiem lauksaimniekiem saskaņā ar KLP 1. pīlāru. ņemot vērā vajadzību nodrošināt konsekventu atbilstību noteikumiem, kuri tiek piemēroti ES-10, abu valstu lauku attīstības vajadzības un nepieciešamību nodrošināties pret potenciāli pārmērīgiem 2. pīlāra līdzekļu pārvedumiem uz 1. pīlāru, tiek ierosināts piemērot 20% maksimālo apmēru tikai ELVGF Garantiju nodaļai. Pārejas posma un īstenošanas noteikumi Atsauces uz pārejas posma un īstenošanas noteikumiem Bulgārijas un Rumānijas Pievienošanās aktā ir jāpielāgo, lai izpildītu Regulā (EK) Nr. 1698/2005 noteiktās procedūras. Tehniskas korekcijas Bulgārija un Rumānija jāpievieno to jauno dalībvalstu sarakstam, uz kurām attiecas pārejas posma pasākumi atbilstīgi Regulai (EK) Nr. 1698/2005. Ir jāsvītro šādi Pievienošanās akta VIII pielikuma noteikumi: 1) uz kuriem šobrīd tieši attiecas Regula (EK) Nr. 1698/2005 – atbalsts daļēji naturālajām saimniecībām, kuras ir pārstrukturēšanas posmā, ražotāju grupām, tehniskais atbalsts – vai 2) kuri vairs nav spēkā – prasība, ka ieguldījumu atbalsts jāsniedz vienīgi lauksaimniecības uzņēmumiem, kuri ieguldījumu realizācijas beigās var pierādīt ekonomisko dzīvotspēju. Priekšlikums PADOMES REGULA ar ko pielāgo Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) saistībā ar Bulgārijas un Rumānijas pievienošanos Eiropas Savienībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Bulgārijas un Rumānijas Pievienošanās līgumu un jo īpaši tā 4. panta 3. punktu, ņemot vērā Bulgārijas un Rumānijas Pievienošanās aktu un jo īpaši tā 56. pantu, ņemot vērā Komisijas priekšlikumu, tā kā: (1) Ar Padomes Regulu (EK) Nr. 1698/2005[1] tika ieviesti vispārīgi noteikumi, kas reglamentē Kopienas atbalstu lauku attīstības politikai plānošanas laikposmā no 2007. līdz 2013. gadam un noteiktas lauku attīstības prioritātes un pasākumi. (2) Minētie vispārīgie noteikumi un pasākumi ir jāpielāgo, lai tos varētu īstenot Bulgārijā un Rumānijā no dienas, kad minētās valstis pievienosies Eiropas Savienībai. (3) Ar Regulu (EK) Nr. 1698/2005 noteikts, ka lauku attīstības programmā jābūt obligātai LEADER asij un ka no ELFLA ieguldījuma programmā jāatvēl obligāta procentuāla daļa minētajai asij. Ņemot vērā, ka Bulgārijai un Rumānijai nav pieredzes LEADER pieejas īstenošanā, un lai izveidotu pietiekamu vietējo spēju piemērot LEADER, laikposmā no 2010. līdz 2013. gadam jāpiemēro vidējais finansiālais ieguldījums 2,5 % apmērā LEADER asij šīm valstīm. (4) Lai ļautu Bulgārijai un Rumānijai līdz 2013. gadam izmantot pārejas posma pasākumus attiecībā uz atbalstu daļēji naturālajām lauku saimniecībām un attiecībā uz ražotāju grupu izveidi, Bulgārija un Rumānija ir jāpievieno to valstu sarakstam, kas turpina izmantot šos pasākumus. (5) Tādēļ Regula (EK) Nr. 1698/2005 ir attiecīgi jāgroza, IR PIEņēMUSI ŠO REGULU. 1. pants Regulu (EK) Nr. 1698/2005 groza šādi. 1) Regulas 17. panta 2. punktam pievieno šādu daļu: „Bulgārijai un Rumānijai laikposmā no 2010. līdz 2013. gadam 4. asij piemēro finansējumu, kas sasniedz vismaz 2,5 % no ELFLA kopējā ieguldījuma. Jebkuru ieguldījumu no ELFLA minētajai asij laikposmā no 2007. līdz 2009. gadam ņem vērā minētās procentuālās daļas aprēķinā.”. 2) Regulas 20. panta d) punktā ievadvārdus aizstāj ar šādu tekstu: „pārejas posma pasākumiem Bulgārijai, Čehijai, Igaunijai, Kiprai, Latvijai, Lietuvai, Ungārijai, Maltai, Polijai, Rumānijai, Slovēnijai un Slovākijai par:”. 2. pants Šī regula stājas spēkā 2007. gada 1. janvārī pēc tam, kad stājies spēkā Bulgārijas un Rumānijas Pievienošanās līgums. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 277, 21.10.2005., 1. lpp.